
RAPORT DE SPECIALITATE
privind aprobarea D.A.L.I. aferent obiectivului de investiţii 

FÂNTÂNĂ  ORNAMENTALĂ   DACIA
Având în vedere Expunerea de motive a Primarului Municipiului Timişoara şi Proiectul de hotărâre privind aprobarea D.A.L.I. pentru obiectivul de investiţii FÂNTÂNĂ  ORNAMENTALĂ   DACIA,  prin care se propune aprobarea D.A.L.I. pentru obiectivul de investiţii FÂNTÂNĂ  ORNAMENTALĂ   DACIA, 
Facem următoarele precizări:
Direcţia Tehnică are cuprins în programul de dezvoltare pe anul 2017 obiectivul de investiţii  D.A.L.I. + Expertiză Fântâna ornamentală Dacia, prin care se propune reabilitarea fântânii ornamentale Dacia, situată în parcul cu acelaşi nume, în vecinătatea unuia dintre cele mai dens populate cartiere din din municipiul Timişoara. 
Ca urmare a concluziilor Raportului de expertiză, lucrările de reabilitare se impun datorită degradării avansate a bazinului fântânii, a căminului tehnic şi a instalaţiilor hidraulice exterioare (conducte, duze, robineti, etc.), generate de perioada îndelungată de exploatare a structurii, cât şi a faptului că instalaţia de iluminat arhitectural nu este funcţională. Totodată a fost evaluat nivelul de siguranţă în exploatare, în baza prescripţiilor de proiectare în vigoare.
Lucrările de reabilitare presupun, în principal următoarele operaţiuni: refacere cameră tehnică, refacere bazin fântână, înlocuire instalaţii hidraulice în camera pompelor şi cele aferente fântânii ornamentale, realizarea unui nou concept pentru apă şi lumină, refacere instalaţia electrică de alimentare a fântânii, montare tablou electric de automatizare şi control a locurilor de apă şi lumină, etc.
D.A.L.I. Fântână ornamentală Dacia a fost înaintat Comisiei Tehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale. Comisia a avizat favorabil documentaţia tehnico-economică cu avizul nr. 325/04.08.2017. Sursa de finanţare: Bugetul local capitolul Cap 70.02.05.01. – Alimentări cu apă. -Cap. C Studii şi proiecte.
Faţă de cele prezentate mai sus, propunem aprobarea D.A.L.I. pentru obiectivul de investiţii Fântână ornamentală Dacia, conform proiect nr. 56/2015 întocmit de EURODRAFT PROIECT DESIGN SRL, cu indicatorii tehnico-economici prevăzuţi în Anexa, care face parte integrantă din proiectul de hotărâre.
Având în vedere prevederile legale expuse în prezentul raport, apreciez că proiectul de hotărâre privind aprobarea D.A.L.I. pentru obiectivul de investiţii FÂNTÂNĂ  ORNAMENTALĂ   DACIA, îndeplineşte  condiţiile pentru a fi supus dezbaterii şi aprobării plenului consiliului local. 

